Ballonprofessor Bobbel
Ballonklovnen der valgte at læse videre … - ekspert i balloner!

Kom og oplev en utraditionel klovn i skikkelse af Ballonprofessor Bobbel. Professorens studier ved Ballonuniversitetet har gjort ham til ekspert i at lave ballondyr. Det er hans store viden om luftens påvirkning af latex der gør, at det i dag kun er børnenes fantasi der sætter grænser for hvad han kan forme af en ballon. Med sjove ballonkonkurrencer og farvestrålende balloner underholder professoren de tilstedeværende børn og deres voksne. 

Ballonprofessor Bobbel har som Certified Balloon Artisttm den fineste internationale eksamen indenfor professionel dekoration med balloner. Om Ballonprofessor Bobbel kan det i øvrigt oplyses at han ikke er spor opblæst og at hans yndlingsbeskæftigelse er at ligge på sofaen og puste ud efter en lang arbejdsdag.

Når professoren tager arbejdstøjet af, hedder han Asger Rasmussen (født 1970). Han har optrådt professionelt for børn siden 1991 og er fast medlem af det århusianske børneteater Honningbanden. Banden har altid holdt sig ude af diverse bandekonflikter, og i stedet koncentreret sig om at give gode og nærværende teateroplevelser til børn og deres voksne.



Ovenstående tekst er beregnet til markedsføring og omtale af Honningbandens forestilling ”Ballonprofessor Bobbel”. Yderligere oplysninger kan fås ved henvendelse til Asger Rasmussen på tlf. 22 45 72 95. Eller ved at skrive til mail@honningbanden.dk

